google/wiki40b huggingface dataset:
Sūtraen om meditasjon på Samantabhadra

Sūtraen om meditasjon på Samantabhadra (tradisjonell kinesisk: 觀普賢菩薩行法經; forenklet kinesisk: 观普贤菩萨行法经; pinyin: guān pǔxián púsà xíngfǎ jīng; japansk: 普賢經; Rōmaji: Fugen-kyō, tibetansk. ཀུན་ཏུ་བཟང་པོ་; Kunde Zangpo) er en mahayanabuddhistisk tekst som forkynner meditasjon og anger.
Den bevarte kinesiske tekst ble oversatt av Dharmamitra mellom 424 og 442 e.Kr. Teksten er ofte inkludert i den den trefoldige lotussūtraen, sammen med lotussutraen og sūtraen med uendelig mange betydninger.
Grevefeiden

Grevefeiden var en hovedsakelig dansk konflikt og innbyrdeskrig, men med ringvirkninger i hele Nord-Europa. Konfliktens utfall kom til å berøre Norge ved at kong Christian III kom til makten og reformasjonen seiret. Dette fikk meget store konsekvenser for Norge som ble tvangsreformert og mistet siste rest av nasjonal selvstendighet.

Beskrivelse

Bakgrunnen for feiden var kong Frederik Is død 10. april 1533. Han hadde kommet til makten i 1523 etter at kong Christian II ble betegnet som tyrannisk, og avsatt. En av Frederiks første kongegjerninger var å kaste Christian II i fengsel, der han fortsatt satt da Frederik døde. Kong Frederiks tid på tronen i Danmark og Norge hadde også vært så kort, at hans slekts fortsatte rett til tronen ikke var alminnelig akseptert. Tvert imot var det store deler av både den danske og norske befolkning som ønsket seg Christian II tilbake.
I tillegg var Frederiks sønn og naturlige arving, hertug Christian, den senere Kong Christian III, en svoren lutheraner, og hele den danske geistlighet var derfor mot hans overtakelse av tronen. De flokket seg i stedet om hertug Christians mindreårige halvbror, prins Hans, som  kandidat til tronen.
Men utenrikspolitikk spilte også en betydelig rolle i konflikten. Hansabyen Lübeck ønsket å bryte den allianse som hadde oppstått mellom Danmark og de rike handelsbyene i Nederlandene. Dette forsøkte de å oppnå ved å støtte grev Christoffer av Oldenborg, som gjorde krav på den danske trone i navnet til den fengslede Christian II. Det er tittelen til grev Christoffer av Oldenburg som er opphavet til navnet, «grevefeiden».
Striden oppsto da det danske riksrådet ikke klarte å bli enig om hertug Christian eller prins Hans skulle velges til konge av, og det endelig kongevalget ble derfor utsatt til 1534. Det oppsto et interregnum i de to landene.
I 1534 gikk imidlertid hertug Christian til aksjon sammen med sin fars hærfører, Johan Rantzau. Først skaffet de seg kontroll i Jylland og på Fyn, og brente blant annet Aalborg ned til grunnen. Allerede i 1535 var det bare noen få byer som ennå ikke var undertvunget. I løpet av 1536 fikk Christian kontroll over hele landet.

Følger av konflikten

På grunn av bruken av tyske leiesoldater i feiden sto det dårlig til med økonomien hos alle parter i etterkant av krigen. Reformasjonen var en heldig anledning til å kompensere for dette både i Danmark-Norge og i Sverige. Blant videre økonomiske følger av krigen er svenskenes økte kontroll over egen handel. Hanseatenes posisjon i Østersjøen ble dermed underminert.
Geopolitiske konsekvenser av feiden var at Danmark innlemmet Norge som lydrike, i stedet for likeverdig kongedømme som var forutsetningen for Kalmarunionen. I denne prosessen ble så de gamle norske skattlandene Færøyene, Island og Grønland lagt direkte under Danmark, i stedet for å beholde disse riksdelene som en del av Norge. Den katolske geistligheten i Norge, som hovedsakelig var norsk, ble erstattet av prester under danskekongens organisasjon og kontroll.
Derved var det lagt til rette for reformasjonen i Norden.
Tomas Ryde

Karriere

Ryde er oppvokst i Malmö, men flyttet til Lidingö som 19-åring hvor han startet sin trenerkarriere i Lidingö. Først trente han juniorlaget for menn i Lidingö, før han tok over A-laget for kvinner i  Tyresö HB fem år og vant tre strake SM-gull fra 1987 til 1989.
I 1990 tok Ryde over jobben som landslagstrener for det svenske kvinnelandslaget, og kvalifiserte laget til Håndball-VM 1993 i Norge der de endte på en 6.-plass.
Etter fem års avbrekk  som landslagstrener tok Ryde på nytt over jobben som svensk landslagssjef sammen med Per-Olof Jonsson i 1999, og tok Sverige til kvartfinale under Håndball-VM 2001 i Italia.
I 2005 tok Ryde jobben som trener for Viborg og vant blant annet EHF Champions League i 2006. Etter 2007/08-sesongen ga han seg i jobben, og overlot treneransvaret til sin assistenttrener Jakob Vestergaard.
Etter mange års opphold  som landstrener ble Ryde fristet av jobben som landslagssjef for det rumenske kvinnelandslaget, og gjorde comeback under Håndball-VM 2015 i Danmark, der de vant bronsemedaljen. Han gikk av som det rumenske kvinnelandslagets trener i oktober 2016 for å konsentrere seg om sine forretninger.
Liège–Bastogne–Liège 2010

Liège–Bastogne–Liège 2010 er den 96. utgaven av Liège–Bastogne–Liège. Rittet ble arrangert 25. april 2010.
Austfjorden (Svalbard)

Austfjorden er den innerste delen av Wijdefjorden på nordkysten av Spitsbergen på Svalbard. Fjorden er rundt 32 km lang og 4-6 km bred. Den starter på østsida av Kapp Petermann. Vest for Kapp Petermann går Vestfjorden mot sørvest. 
Innerst i Austfjorden munner Mittag-Lefflerbreen ut i fjorden. På vestsida ligger Høegdalen og Zeipeldalen, og på østsida Smutsdalen. På østsida av fjorden munner Stubendorffbreen ut i fjorden. Tryggvebreen er en annen bre som strekker seg nedover mot fjorden.
Campyloxeninae

Utseende

Middelsstore (ca. 10-16 millimeter, hunnene er større enn hannene), avlange smellere. Antennene er svakt sagtakkede. Pronotum er kapt så bredt som dekkvingene hoa hannene, rikelig så brede som dekkvingene hos hunnene, hvelvet, blankt, rødgult bortsett fra de spisst tilbaketrukne bakhjørnene, som er brunsvarte. Campyloxenus pyrothorax har lysorganer på prothorax. Dekkvingene er svarte, parallellsidige med markert, bred siderand og grove punktstriper. Beina er forholdsvis korte.

Levevis

De voksne billene er aktive fra desember til mars. Artene antas ikke å ha noen økonomisk betydning.

Utbredelse

Artene er utbredt i Argentina og Chile.
Sølvtøy

Sølvtøy er bestikk, tallerkener, lysestaker og annet laget av sølv (sterlingsølv). Begrepet utvides noen ganger til også å omfatte gjenstander laget av rustfritt stål.
Sølvtøy krever en god del vedlikehold, da sølvet anløper og må pusses for hånd. Uforsiktig eller maskinell pussing kan ødelegge patinaen og slite sølvplett helt bort.
Sølvtøy har alltid hatt høy verdi i forhold til vekt og volum, og dermed vært attraktivt for plyndrere og innbruddstyver.
HTC Faraday

HTC Faraday er en Windows Mobile-basert mobiltelefon (smartphone) som ble produsert av HTC. Den ble lansert i desember 2005.
Den er også solgt som Cingular 2125, Orange C600.
Prismognathus kanghianus

Utseende

Hannen er en middelsstor (25-31 millimeter), blank, rødbrun hjortebille. Arten kjennes lett på at kjevene er lange og kraftige, omtrent dobbelt så lange som hodet. På innersiden er de fint sagtakkede. Det er et lite, utstående "horn" foran hvert fasettøye og pannen har et smalt utskudd i midten. Hunnen er blankere og mangler de forstørrede kjevene.

Levevis

Larvene utvikler seg i råtne trestammer.

Utbredelse

Arten er utbredt i Vietnam.
Isabelle Caro

Liv og oppvekst

Caro led av alvorlig anorexia nervosa helt siden hun var 13 år gammel. Hennes anoreksi ble forårsaket av det hun selv beskrev som en «vanskelige barndom», og hun anga moren som grunnen til at hun utviklet spiseforstyrrelser. Caro sa selv at moren «hadde en panisk angst for at jeg skulle vokse meg for stor. Jeg fikk minimalt med mat, og ble daglig målt – både i høyde og omkrets.» Hun fortalte videre; «jeg fikk heller ikke forlate hjemmet, fordi moren min hadde hørt at frisk luft fikk unge jenter til å vokse og bli store.»
Caro ble innlagt på sykehus for første gang da hun var 20. I 2006 havnet hun i koma som et resultat av spiseforstyrrelsene, og tilstanden var kritisk.

Karriere

Hun jobbet først som modell, men spiseforstyrrelsene tok likevel overhånd. 
Som et resultat av sykdommen sin deltok hun på en rekke intervjuer og tv-programmer. På CBS' program The Insider, ble det avslørt at hun hadde veid så lite som 25 kg. Med en høyde på 163 cm ga det henne en BMI på ca 9. BMI på under 18 regnes som undervektig. 
Hun deltok også på C4s program Supersize vs superskinny som ble sendt 11. mars 2008, der hun snakket med journalisten Anna Richardson om sykdommen sin.
Caro ble også intervjuet i en dokumentarserie, The Price of Beauty, som artisten Jessica Simpson og hennes to beste venner, Ken Baner og CaCee Cobb, hadde produsert. Hensikten med dokumentarserien var å avdekke betydningen av skjønnhet i ulike kulturer. I dokumentaren snakket hun om hvordan hun ble anorektisk og ytret et ønske om å advare andre jenter. Simpson uttalte; «Det du gjør akkurat nå gjør deg vakker, og jeg håper at kvinner over hele verden får høre historien din, det er så viktig å vite at uansett hvor tynn du er, så er det ikke det som gjør deg vakker.» Episoden av denne dokumentarserien ble sett over hele Frankrike. Episoden ble sendt 22. mars 2010 i USA og den 21. august i Japan.

Død

Isabelle Caro døde den 17. november 2010 i Tokyo, Japan, etter å ha tilbrakt ca to uker på sykehus med akutt respiratorisk sykdom, selv om ingen vet årsaken til hennes død. Familien hennes gikk ikke ut i media om dødsfallet før den 29. desember 2010.
Armand Joseph Bruat

Liv og virke

Bruat startet sin sjømilitære karriere i den franske marine i 1811, altså mens Napoleonskrigene gikk mot slutten. Hans første år deltok han i flere oppdrag i fjerntliggende farvann, deriblant i Brasil og Vest-India, men han var også innom Skandinavia. I perioden 1817 til 1820 deltok han med de franske styrkene i Levanten i Midtøsten. Derfra og frem til 1824 var han stasjonert først i Senegal og deretter i Middelhavet.
Som løytnant deltok Bruat i slaget om Navarino i 1827, og han ble dekorert for sin innsats i slaget. I 1830 ble han tildelt kommandoen over briggen Silenus, men opplevde å vrake skipet og bli tatt som krigsfange i Algerie. Han ble løslatt i en fangeutveksling i 1831, forfremmet til kaptein, og også gjort til guvernør av Marquesasøyene i 1843. I løpet av denne tiden var han også Frankrikes representant i rådgiverskapet til dronning Pomare av Tahiti. Han klarte å overbevise dronningen om fordelene ved å la Tahiti bli et fransk protektorat.
I 1849 ble Bruat generalguvernør i Antillene. Han ble i 1852 forfremmet til viseadmiral. I 1854, under Krimkrigen, ble han utnevnt til kommandør for den franske flåten. Han døde på sjøen på vei tilbake til hjemlandet 19. november 1855. Dødsårsaken var kolera, en utbredt sykdom blant sjøfolk på denne tiden. Han ble begravet på gravstedet Père Lachaise i Paris, hvor det også er reist en storslagen skulptur til ære for ham.
Militærvesen

Et militærvesen er den delen av en stats myndigheter som utøver statens krigsmakt og brukes som en fellesbetegnelse for institusjoner, personell og materiell organisert i forsvarsgrener som hær, marine og flyvåpen.
Militærvesenet er dannet for å forsvare et territorium eller andre interesser og/eller utøve offensiv makt for å besette et territorium, bekjempe en fiende eller oppnå andre mål. De kan også brukes på andre måter der det er, eller truer med å oppstå, krig. Militærvesenet er ment for og trener på å bruke vold og våpen i sin maktutøvelse.

Etymologi

Ordet militær kommer fra det latinske militaris, som er dannet av miles som betyr «soldat».

Militærvesen i Norge

Det norske militærvesenet heter Forsvaret, og omfatter forsvarsgrenene: Hæren, Sjøforsvaret, Luftforsvaret, Cyberforsvaret og Heimevernet. Forsvarets øverste kommanderende er ifølge grunnloven Norges konge.
Utdypende artikkel: Norsk forsvarshistorie
Norges militærvesen kan spores tilbake til Kongehirden og Leidangen fra vikingtiden, og besto av sjøforsvar. Den norske hæren ble opprettet ved en krigsordinans fra Christian IV 18. januar 1628 og var bygget på legdsinndeling der gårdene i de forskjellige legdene skulle stille med en soldat hver.
USAs delstatsflagg

USAs delstatsflagg
Rover 75

Rover 75 ble introdusert høsten 1998 som Rovers flaggskip. I likhet med dens forgjengere Rover P5/P5B, P6/P6B (B for Buick, dvs. V8-motoren på 3528 kubikkcentimeter som ble kjøpt av General Motors) og SD1 oppnådde 75 raskt ovasjoner i verdenspressen for tekniske nyvinninger, design og interiør i solid Rover-tradisjon. Den kunne fås med 4-sylindret rekkemotor, 6-sylindret V-motor og åttesylindret V-motor (svært sjeldne).
Sameie

Sameie er en definisjon på eierskap når flere eier noe sammen på en slik måte at ingen eier deler av tingen, men en ideell andel som vanligvis uttrykkes i en brøk. Det er selve eiendomsretten til tingen som er delt, ikke bruksretten. Bruksretten vil følge av avtale eller forholdene for øvrig, og hovedregelen er at sameiere skal ha lik rett til tingen i forhold til andel. Mest vanlig er det at noen eier en fast eiendom i sameie. Sameie er i Norge regulert i lov om sameige av 18. juni 1965, og den omfatter alle typer sameier – uten hensyn til hva slags ting det gjelder.

Forkjøpsrett og oppløsning

Dersom en sameier vil selge sin andel, har de andre sameierne forkjøpsrett. En sameier har som hovedregel alltid rett til å kreve sameiet oppløst uten å måtte ha noen grunn til det. Hvis tingen ikke kan deles, må oppløsningen skje ved at tingen selges slik at salgssummen deles i samme forhold som man eier.
Salazaria

Utseende

Middelsstore stjertvinger, bakvingen med én ganske kort og én lang, tynn stjert. Hannens overside er skinnende blå eller blåfiolett ved svart ytterkant og svart vingespiss. Undersiden er brunlig med to uregelmessige, smale, hvite tverrstriper og to pilformede, oransje flekker ved bakhjørnet.

Levevis

Larvene lever på planter i lyngfamilien (Ericaceae) i høytliggende områder.

Utbredelse

Disse artene lever i Sør- og Mellom-Amerika, i den nordlige delen av Andesfjellene i Colombia, Ecuador og Peru.
Georadar

Georadar (også kjent som GPR (Ground Penetrating Radar) og BPR (Bakkepenetrerende radar)) er en geofysisk metode som bruker radarpulser til å avbilde undergrunnen. Denne ikke-destruktive metoden benytter seg av elektromagnetisk stråling i mikrobølge-båndet (UHF/VHF frekvenser) av radiospekteret, og detekterer reflekterte signaler fra strukturer i undergrunnen.
Denne typen radar brukes innen arkeologisk geofysikk for å kartlegge arkeologiske strukturer under bakken.
DC++

DC++ er en peer-to-peer fildelingsklient som kan brukes til å koble seg opp mot Direct Connect-nettverket. Programmets kildekode er åpen, men utvikles hovedsakelig av Jacek Sieka.

DC++/Direct Connect-nettverket må ikke forveksles med det norske teleselskapet Direct Connect AS
Lingbi

Lingbi (kinesisk: 灵璧县; pinyin:  Língbì Xiàn) er et fylke i provinsen Anhui i Folkerepublikken Kina. Det ligger i byprefekturet Suzhou.
Befolkningen var på 1 099 136 innbyggere i 1999.
Adjektiv

Bøying

Adjektiver kan i mange språk få gradbøying: glad – glad-ere – glad-est. Disse tre formene kalles henholdsvis positiv, komparativ og superlativ. Noen adjektiver får mer og mest i stedet for gradbøying: mer arbeidsom - mest arbeidsom. Dette er perifrastisk uttrykk. I de språk som ikke har gradbøying brukes kun denne metoden for å uttrykke gradsforskjeller. Noen ord kan ikke ha gradbøying av semantiske årsaker, men regnes likevel som adjektiv: død, psykisk. 
Adjektiv har også på mange språk samsvarsbøying, dvs. at de bøyes i kjønn og tall, og eventuelt kasus, etter det substantivet de står til: en fin ring – et fint stykke – fine bøker. Videre kan adjektiv ha bestemt form: den fine ringen.
Også ordenstall regnes som adjektiver fordi de står til substantiver på samme måte som øvrige adjektiv.
Nicoleta Madalina Anghelescu

2013

Anghelescu deltok i European Cup Winter Throwing 2013, der hun kom på sjetteplass i spydkast med 52,19 meter. Hun deltok også i U23-EM i friidrett 2013, der hun endte på 16.-plass i kvalifiseringen med 49,86 meter, og nådde ikke finalen. Hun fikk sølv under Balkanmesterskapet i friidrett 2013.

2014

I European Cup Winter Throwing 2014 kom hun på syvendeplass i U23-klassen.
Hun kastet 53,32 meter i spydkast i det rumenske mesterskapet i friidrett 2014, og vant med det både senior- og juniorklassen. Romania konkurrerte i first league i Lag-EM i friidrett 2014, og Anghelescu kom her på tredjeplass i spydkast med 54,79 meter. Hun vant spydkast under Balkanmesterskapet i friidrett 2014.
Hun satte personlig rekord i spyd dette året, med 55,97 meter.

2015

Anghelescu deltok igjen i European Cup Winter Throwing 2015, og kom denne gangen på andreplass i B-finalen i spydkast i seniorklassen. I Lag-EM i friidrett 2015 deltok Romania i First League (nest øverste divisjon), og Anghelescu kom der på sjuendeplass i spydkast. Romania kom på niendeplass i lagkonkurransen sammenlagt. I juli deltok hun i Sommeruniversiaden 2015, der hun kom på 13.-plass i kvalifiseringsrunden, og gikk dermed ikke til finalen.
I Balkanmesterskapet i friidrett 2015 fikk hun bronse i spydkast, bak Martina Matej og Marija Vučenović.

2016

I European Cup Winter Throwing 2016 kom hun på 13.-plass i spydkast i seniorklassen.
Hun fikk sølv i spydkast i Balkanmesterskapet i friidrett 2016, kun slått av Eda Tugsuz fra Tyrkia.

2017

Nicoleta deltok i Balkanmesterskapet i friidrett 2017, og kom denne gangen på sjetteplass med 47,48 meter. Hun vant det rumenske mesterskapet i juli, der hun kastet 50,69 meter. Dette var hennes fjerde nasjonale tittel på rad.

2018

Hun deltok i European Cup Winter Throwing 2018 i Portugal, og kom der på åttendeplass i B-finalen med 48,56 meter.
Bietia barclayi

Utseende

En middelsstor, nokså bred, halvmatt, brunsvart gullbasse, kroppen delvis kledt med lys bestøvning. "Snuten" er avrundet firkantet uten horn eller tenner.

Levevis

Disse billene lever på bakken. Larvene graver i jorda, og ser ut til å leve på ekskrementene etter andre jordlevende skarabider.

Utbredelse

Arten er utbredt i Sichuan, Kina.
.ki

Domener på andre nivå

Domener kan registreres direkte under .ki, eller på tredje nivå under com.ki, biz.ki, net.ki, info.ki, org.ki, gov.ki, edu.ki, mob.ki, og tel.ki. Domenene edu.ki og gov.ki er reservert for sine respektive institusjoner i Kiribati.
Registranten av de.ki tilbyr gratis omdirigerte subdomener under denne adressen til det tysktalende markedet, og dette står for en stor del av de nåværende brukerne av .ki på nettet.
Jakob Wimpfeling

Bakgrunn

Jakob Wimpfeling ble født som sønn av en salmaker i Schlettstadt. Han fikk skolegang ved den stedlige latinskolen under ledelse av Ludwig Dringenberg. Etter farens død i 1463 begav han  seg til Sulz, der hans onkel var sogneprest. Han fikk Wimpfeling i gang med høyere studier. 
Fra 1464 studerte han ved Universitetet i Freiburg im Breisgau (bl. a. under Johann Geiler von Kaysersberg og Konrad Stürtzel), fra 1466 i Erfurt og 1469 til 1470 filosofi og teologi i Heidelberg. I 1471 ble han magister artium, og begynte så å studere kanonisk rett.

Akademisk virke

Samtidig begynte han å undervise ved universitetet i Heidelberg. 1478/79 fungerte han som visekansler, 1479/80 som dekan og 1481/82 som rektor for Artistenfakultät i Heidelberg. I 1483 oppgav han sin lærestol og begav seg i 1484 til Speyer, der han virket som (inoffisielle) dompredikant og senere som domvikar. Etter 14 års virke i Speyer vendte han i 1498 til Heidelberg, der han til 1501 virket som professor i poetikk og retorikk ved artistenfakultät. 
Fra 1501 bodde han med bare kortere avbrudd som forfatter i Straßburg, til han i 1515 dro tilbake til hjemstedet.
Med sitt skrift Germania fra 1501 legger Wimpfeling et grunnlag for en nasjonal tysk historieskriving. I verket er det viktig for ham å bevise at den tyske historie er likeverdig overfor de franske og de italienske humanister. Det resulterte i overdrivelser i hans tolkning av sitt kildemateriale, og dette ble et stridspunkt mellom ham og Strassburg-teologen Thomas Murner. Han skrev en rekke andre historske skrifter, som et verk om tysk historie fra 1505, om biskopene av Strassburg i 1508, om sin lærer Johannes Geiler von Kaysersbergs liv og virke i 1510, og et verk om erkebiskopene avi Mainz i 1515 (det ble ferdig da, men ikke trykket, og ble først utgitt i 2007).
Han var ved siden av Johannes Reuchlin den første betydelige representant for det tyske humanistdrama. Med skriftene De Integritate, Isidoneus germanicus, Diatriba de proba puerorum institutione og Adolescentia ble han veivisende innen samtidens pedagogikk.
Til å begynne med hilste fader Wimpfeling velkommen Martin Luthers fremtreden, men gikk senere inn for en humanisme med markant katolsk preg, til trodd for at han skarpt kritiserte verdsliggjøringen av kleresiet.
Scream Magazine

Scream Magazine er et norsk heavy metal-magasin. Bladet utgis vanligvis en gang i måneden, og inneholder intervjuer, nyheter, album- og konsertanmeldelser m.m. Magasinet drives av redaktør Frode Øien og distribueres via Interpress.
Frode Øien startet Scream Magazine etter å ha fått ideen til å starte et norsk heavy metal-magasin, med mål om å gi ut det beste i landet. Han slo seg sammen med Bjørn Nørsterud fra Radio 1 Oslo, Asgeir Mickelson og Anders Oddsberg. Det ble foreslått, og forkastet, en rekke navn til magasinet, før Oddsberg til slutt kom opp med navnet Scream Magazine. Deres første oppdrag ble Clash of the Titans i Stockholm 9. oktober 1990. Noen av headlinerene denne kvelden var Megadeth, Slayer og Testament, som også var noen av hovedbandene i første utgave av Scream Magazine. Det aller første Scream Magazine ble utgitt i november 1990. I tillegg til de nevnte bandene, var Iron Maiden, Anthrax, Exodus og King Diamond store band i denne utgaven, og forsiden av bladet var prydet av Iron Maiden og Clash of the Titans-logoen.
Corsair

Corsair er et fransk flyselskap etablert i 1981. Corsair foretar charterflygninger over hele verden og har 62 destinasjoner i Europa, Afrika, Nord-Amerika og Det fjerne østen. Hovedflyplassen til Corsair er Orly lufthavn, Paris.
Patron (romersk)

Patron (latin: patronus, flertall patroni, fra pater, «far») var en form for beskytter i det romerske klientsystemet. Patronen var ofte en mektig person som i bytte mot beskyttelse og gaver, fikk støtte fra romerske borgere. De som mottok gaver og beskyttelse mot å gi sin støtte ved valg og domstoler, blir gjerne kalt klienter. Forholdet var gjensidig i så måte at begge parter hadde fordeler (benificia) av hverandre, men usymmetrisk i så måte at klienten var prisgitt patronens velvilje når han trengte denne.

Etymologi

Patronus hadde betyndingen «beskytter, tidligere herre (av en frigjort slave»), forsvarer», og er avledet fra pater, «far», flertall patris. Patron i betydningen den som fremmer saken og beskytter en kunstner eller institusjon, vanligvis ved dennes rikdom, makt og innflytelse, er attestert fra slutten av 1300-tallet.